Държавен вестник, бр. 74, 2013 г., стр. 41

БРОЙ  74	
Д Ъ Р Ж А В Е Н  В Е С Т Н И К 	
СТР.  41  
8. разход на горивата за производство на 
топлинна енергия по видове;
9. долна топлина на изгаряне по видове 
горива;
10. брутен специфичен разход на условно 
гориво за производство на топлинна енергия;
11. коефициент на ефективност;
12. присъединен топлинен товар, в т.ч.:
а) небитови потребители на пара;
б) небитови потребители на гореща вода, 
в т.ч. бюджетни;
в) битови;
13. дължина на мрежите, в т.ч. новоизгра­
дените през отчетния период;
14. брой абонати по видове;
15. средна продажна цена без ДДС.
(2) Отчетната информация по ал. 1 се пред­
ставя на тримесечие, с включена информация 
за всеки месец и с натрупване от началото 
на текущата година.
(3) Прогнозната информация по ал. 1 се 
представя:
1. за предстоящ есенно-зимен период – по 
месеци и за целия период;
2. за предстоящ годишен период – по три­
месечия и за целия период.“
§ 18. Раздел V, раздел VІ и раздел VІІ от 
глава трета „Съдържание и структура на пре­
доставяната информация“ се отменят.
§ 19. В глава трета „Съдържание и структура 
на предоставяната информация“ се създава 
раздел VІІІ с чл. 25:
„Раздел VIIІ
Информация за инвестиционни проекти, пре­
доставяна в изпълнение на Регламент (ЕС, 
ЕВРАТОМ) № 617/2010
Чл. 25. (1) Лицата, които осъществяват 
дейности по производство/добив, пренос на 
нефт, природен газ и електрическа енергия, 
представят на министъра на икономиката и 
енергетиката информация относно инвести­
ционни проекти, включително за енергийна 
инфраструктура в секторите на петрола, при­
родния газ, електроенергията, в т.ч. електро­
енергия от възобновяеми енергийни източни­
ци, и биогоривата, както и за инвестиционните 
проекти, свързани с улавянето и съхранението 
на въглеродния диоксид, генериран от тези 
сектори.
(2) Формата и техническите подробности 
на съобщаването на данните и информацията 
по ал. 1 са формулирани в приложение № 33.
(3) Информацията по отношение на ви­
довете инвестиционни проекти, изброени в 
приложението по ал. 2, включва:
а) обема на планираните мощности или на 
мощностите, които са в процес на изграждане;
б) вида и основните характеристики на 
съществуващата инфраструктура и/или на 
планираните мощности или на мощностите, 
които са в процес на изграждане, включително, 
където е приложимо, местонахождението на 
трансграничните проекти за пренос на енергия;
в) вероятната година на пускане в екс­
плоатация;
г) вида на използваните енергийни източ­
ници;
д) инсталациите, чрез които може да се 
реагира при кризи в сигурността на доставките, 
като например съоръжения, даващи възмож­
ност за обратни потоци или за преминаване 
към друго гориво; и
е) съоръженията за системи за улавяне 
на въглерод или механизмите за постигане 
на съответствие с изискванията за улавяне и 
съхранение на въглерод.
(4) По отношение на всяко предложено 
извеждане от експлоатация на мощности 
съобщаването по ал. 1 включва:
а) естество и капацитет на съответния 
инфраструктурен обект; и
б) вероятната година на извеждане от 
експлоатация.
(5) Съобщаването на информация по ал. 1 
включва, когато е уместно, целия обем на ин­
сталирани мощности за производство, пренос 
и съхранение, които са готови за експлоатация 
в началото на съответната година на доклад­
ване или чиято експлоатация е прекратена за 
срок, по-дълъг от три години.“
§ 20. Навсякъде в наредбата думите „тър­
говските дружества“ се заменят с „лицата“.
§ 21. В допълнителните разпоредби се 
правят следните изменения и допълнения:
1. Параграф 1 се изменя така:
„§ 1. Цифровите данни и показатели, изис­
кващи се по наредбата, се подават в табличен 
вид съгласно приложените форми (приложения 
от № 1 до 33).“
2. В § 3 се правят следните изменения и 
допълнения:
а) точка 2 се изменя така:
„2. инвестиционни проекти са проекти, 
имащи за цел:
а) изграждане на нова инфраструктура;
б) преобразуване, модернизация, увели­
чаване или намаляване на капацитета на 
съществуваща инфраструктура;
в) частично или пълно извеждане от екс­
плоатация на съществуваща инфраструктура;“
б) създава се т. 12:
„12. съответна година на докладване означа­
ва година на докладване на всеки две години 
считано от 2011 г. (2013 г., 2015 г. и т.н.).“
§ 22. Приложения от № 1 до № 32 се из­
менят така: